Austrasia

Austrasia (Austrasie en francés e Austrasien en alemán) é o nome baixo o que se coñece a parte nororiental do Reino Franco durante o período dos reis merovinxios, en contraposición a Neustria que era a parte noroccidental.

Clodoveo I o Grande, rei dos francos, dispuxo que o seu reino fose dividido entre os seus fillos á súa morte. A Clotario I o Vello deulle Neustria, a Teodorico I deulle Austrasia, a Sexismundo deulle Borgoña e a Khildeberto I deulle París. Desde a división do reino franco en 511 ata que Pipino o Breve reunificara o Reino Franco a mediados do século VIII iniciando a dinastía carolinxia, Austrasia foi durante a maior parte do tempo un reino independente con capital en Metz.

Austrasia comprendía territorios do leste da actual Francia, oeste de Alemaña, Bélxica e os Países Baixos. De forma aproximada comprendía as terras situadas nas concas dos ríos Rin, Mosa e Mosela. Ademais de Metz incluía localidades como Reims (que serviu de capital para algúns reis de Austrasia), Colonia ou Tréveris. A súa influencia prolongábase cara ao leste chegando a Turinxia e Baviera.

Desde a creación do reino en 511, Austrasia estivo constantemente envolvida en disputas coa súa veciña Neustria. Estas disputas alcanzaron o seu clímax coas guerras que enfrontaron á raíña Bruniquilda de Austrasia e a raíña Fredegunda de Neustria. En 613 unha rebelión da nobreza contra Bruniquilda depuxo á raíña e entregouna, xunto co reino, ao rei Clotario II de Neustria, que reunificou ambos reinos e creo un Reino Franco unido gobernado desde París.

Co debilitamento da influencia real en Austrasia, o posto de mordomo de palacio converteuse no auténtico poder fáctico do reino e converteuse en hereditario dentro da familia carolinxia. Desde que os carolinxios depuxeron ao último rei merovinxio, Austrasia non volveu formar un reino separado. Baixo os sucesores de Carlomagno recibía o nome de Austrasia a parte oriental do Imperio, a futura Alemaña.

 Duques e Reis de Austrasia 
 ??? - 448 Clodoveo O Ripuario
 448 - 483 Khildeberto
 483 - 509 Sixiberto 
 509 - 509 Cloderico O Parasito
 509 - 511 Clodoveo I 
 511 - 534 Teodorico I de Austrasia
 534 - 548 Teodoberto I de Austrasia
 548 - 555 Teobaldo de Austrasia
 555 - 561 Clotario I 
 561 - 575 Sixiberto I
 575 - 596 Khildeberto II
 596 - 613 Teodoberto II
 613 - 623 Clotario II
 623 - 638 Dagoberto I 
 638 - 656 Sixeberto III
 656 - 662 Khildeberto
 662 - 675 Khilderico II
 676 - 679 Dagoberto II
 679 - 691 Teodorico III 
 691 - 695 Clodoveo III 
 695 - 711 Khildeberto III 
 711 - 715 Dagoberto III 
 715 - 717 Carlos Martel
 717 - 719 Clotario IV
 719 - 720 Carlos Martel
 720 - 737 Teodorico IV 
 737 - 743 Carlos Martel 
 743 - 751 Khilderico III (tamén rei de Neustria)

 Mordomos de Austrasia 
 ??? - 548 Partemio
 ??? - ??? ???
 576 - 581 Gogo
 581 - ??? Wandaleno
 ??? - ??? ???
 595 - ??? Protado
 ??? - 600 Claudio
 600 - ??? Gundulfo
 ??? - 612 Landerico
 612 - 613 Warnachar
 613 - 616 Rado
 616 - 623 Hugo 'Chulus'
 623 - 629 Pipino de Landen
 629 - 639 Ansexisel
 639 - ??? Pipino de Landen (2ª vez)
 ??? - 642 Otto
 642 - 656 Grimoaldo o Vello
 ??? - ??? ???
 662 - 675 Wulfoaldo
 675 - 675 Leudesio
 675 - 679 Wulfoaldo (2ª vez)
 679 - 714 Pipino de Heristal
 ??? - ??? ???
 716 - 741 Carlos Martel
 741 - 747 Carlomán
 747 - 751 Pipino o Breve

En 751 Pipino o Breve proclámase rei derrocando ao último rei merovinxio e establecendo a dinastía carolinxia. Desaparece o cargo de mordomo de palacio, que antes ostentaba.

 Véxase tamén 
 Outros artigos 
 Neustria

Categoría:Historia medieval de Francia
Categoría:Francos